OMS: carantinele ar putea fi evitate dacă 95% din oameni ar purta mască.
Carantinele ar putea fi evitate, conform unui oficial al OMS. Masca ar trebui însoțită de măsuri de igienă complementare. Măsurile de carantinare nu ar trebui relaxate brusc.
Orice carantină totală ar putea fi evitată dacă toți cetățenii ar urma măsurile de igienă și ar purta măști, a transmis Hans Kluge, reprezentantul european al Organizației Mondiale a Sănătății (OMS). Acesta a mai spus că un lockdown ar trebui să fie ultima măsură la care o țară apelează, transmite CNN.Kluge a mai spus că dacă 95% din oameni ar purta măști, în loc de 60%, cum se întâmplă acum, nu ar fi nevoie de carantină. Acesta a mai completat că măștile trebuie însoțite de celelalte măsuri sanitare."Dacă fiecare și-ar face partea, am putea evita un alt lockdown", a spus Kluge.Acesta a mai scos în evidență faptul că sutele de mii de oameni carantinați au nevoie de suport economic, iar astfel de măsuri pot cauza șomaj, perturibări ale serviciilor medicale și la nivel individual, probleme mentale, abuzuri de substanțe sau alcool sau violență domestică.Kluge a mai atras atenția asupra faptului că unele țări au relaxat măsurile prea repede, creând un imapct negativ. "Restricțiile ar trebui relaxate gradual", a mai declarat acesta.